CELEX: 32011D0506
Language: lt
Date: 1313452800000
Title: 2011/506/ES: 2011 m. rugpjūčio 16 d. Komisijos įgyvendinimo sprendimas, kuriuo iš dalies keičiamas Sprendimas 2005/240/EB, leidžiantis naudoti tam tikrus kiaulių skerdenų klasifikavimo būdus Lenkijoje (pranešta dokumentu Nr. C(2011) 5745)

17.8.2011   
            
            
               LT
            
            
               Europos Sąjungos oficialusis leidinys
            
            
               L 209/43
            
         KOMISIJOS ĮGYVENDINIMO SPRENDIMAS
   2011 m. rugpjūčio 16 d.
   kuriuo iš dalies keičiamas Sprendimas 2005/240/EB, leidžiantis naudoti tam tikrus kiaulių skerdenų klasifikavimo būdus Lenkijoje
   (pranešta dokumentu Nr. C(2011) 5745)
   (Tekstas autentiškas tik lenkų kalba)
   (2011/506/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 2005/240/EB (2) Lenkijoje buvo leista naudoti keturis kiaulių skerdenų klasifikavimo metodus;
            
         
               (2)
            
            
               Lenkija pareiškė, kad nuo Sprendimo 2005/240/EB priėmimo Lenkijoje gerokai padidėjo penimųjų kiaulių skerdimo kaina; todėl būtina atnaujinti metodų, kurie po jų patvirtinimo naudojami jau beveik šešerius metus, formulę ir nustatyti bei naudoti naujus šiuolaikiškus klasifikavimo metodus siekiant didinti konkurenciją ir diegti pigesnius klasifikavimo metodus;
            
         
               (3)
            
            
               Lenkija paprašė Komisijos leisti pakeisti formules, kurios naudojamos taikant kiaulių skerdenų klasifikavimo metodus „CAPTEUR GRAS/MAIGRE — SYDEL (CGM)“, „ULTRA-FOM 300“, „FULLY AUTOMATIC ULTRASONIC CARCASE GRADING (AUTOFOM)“ ir „IM-03“, taip pat leisti savo teritorijoje taikyti keturis naujus kiaulių skerdenų klasifikavimo metodus ir protokolu pateikė išsamų bandomojo išpjaustymo aprašą, nurodydama principus, kuriais tas metodas pagrįstas, bandomojo išpjaustymo rezultatus ir lygtis, taikomas raumeningumo procentiniam procentinei vertei apskaičiuoti, kaip nustatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje;
            
         
               (4)
            
            
               išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos; todėl turėtų būti leista Lenkijoje taikyti tuos klasifikavimo metodus;
            
         
               (5)
            
            
               todėl Sprendimą 2005/240/EB reikėtų atitinkamai iš dalies pakeisti;
            
         
               (6)
            
            
               be Komisijos sprendimo, kuriuo aiškiai leidžiama keisti prietaisus arba klasifikavimo metodus, jų keisti neturėtų būti leidžiama;
            
         
               (7)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/240/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Remiantis Reglamento (EB) Nr. 1234/2007 (4) V priedo B skirsnio IV punkto 1 dalimi, Lenkijoje leidžiama taikyti šiuos kiaulių skerdenų klasifikavimo metodus:
               
                           a)
                        
                        
                           prietaisą „Capteur Gras/Maigre – Sydel (CGM)“ ir su juo susijusius vertinimo metodus, kurių aprašymas pateikiamas priedo 1 dalyje;
                        
                     
                           b)
                        
                        
                           prietaisą „Ultra FOM 300“ ir su juo susijusius vertinimo metodus, kurių aprašymas pateikiamas priedo 2 dalyje;
                        
                     
                           c)
                        
                        
                           prietaisą „Fully automatic ultrasonic carcass grading (Autofom)“, ir su juo susijusius vertinimo metodus, kurių aprašymas pateikiamas priedo 3 dalyje;
                        
                     
                           d)
                        
                        
                           prietaisą „IM-03“ ir su juo susijusius vertinimo metodus, kurių aprašymas pateikiamas priedo 4 dalyje;
                        
                     
                           e)
                        
                        
                           prietaisą „Autofom III“ ir su juo susijusius skaičiavimo metodus, kurių aprašymas pateikiamas priedo 5 dalyje;
                        
                     
                           f)
                        
                        
                           prietaisą „CSB Image-Meater“ ir su juo susijusius vertinimo metodus, kurių aprašymas pateikiamas priedo 6 dalyje;
                        
                     
                           g)
                        
                        
                           prietaisą „Fat-O-Meater II (FOM II)“, ir su juo susijusius vertinimo metodus, kurių aprašymas pateikiamas priedo 7 dalyje;
                        
                     
                           h)
                        
                        
                           rankinį metodą (ZP) ir su juo susijusius vertinimo metodus, kurių aprašymas pateikiamas priedo 8 dalyje.
                        
                     Dėl pirmos pastraipos b punkte minimo prietaiso „Ultra FOM 300“ – pabaigus matuoti turi būti įmanoma patikrinti ant skerdenos, ar prietaisas tikrai išmatavo F1 ir F2 matavimų vertes priedo 2 dalies 3 punkte nurodytoje vietoje. Atitinkama matavimo vieta turi būti pažymėta tuo pačiu metu, kai atliekamas matavimas.
               h punkte nurodytą rankinį metodą ZP leidžiama naudoti tik skerdyklose, kurių skerdimo linijos pajėgumas – ne daugiau kaip 40 kiaulių per valandą.
            
         
               2)
            
            
               priedas pakeičiamas šio sprendimo priede pateiktu tekstu.
            
         2 straipsnis
   Šis sprendimas taikomas nuo 2011 m. gruodžio 12 d.
   3 straipsnis
   Šis sprendimas skirtas Lenkijos Respublikai.
   
      Priimta Briuselyje 2011 m. rugpjūčio 16 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 74, 2005 3 19, p. 62.
   
      (3)  OL L 337, 2008 12 16, p. 3.
   
      (4)  OL L 299, 2007 11 16, p. 1.“;
   
      PRIEDAS
      
         
            „PRIEDAS
            
               KIAULIŲ SKERDENŲ KLASIFIKAVIMO METODAI LENKIJOJE
            
            
               1 dalis
            
            CAPTEUR GRAS/MAIGRE – SYDEL (CGM)
            
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Capteur Gras/Maigre — Sydel (CGM)“.
                     
                  
                        2.
                     
                     
                        Prietaise turi būti labai gero ryškumo 8 mm skersmens Sydel zondas, šviečiantis infraraudonųjų spindulių diodas (Honeywell) ir du šviesos davikliai (Honeywell). Veikimo nuotolis – nuo 0 iki 105 mm. Matavimo duomenis į apskaičiuotą raumeningumą paverčia pats prietaisas CGM.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 59,42 + 0,1322 × M2 – 0,6275 × F2
                        
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    M2
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tarp trečio ir ketvirto šonkaulių nuo paskutiniojo šonkaulio, 6 cm nuo nugaros vidurio linijos, lygiagrečiai skerdenos vidurio linijai,
                                 
                              
                                    F2
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tuo pačiu metu, toje pačioje vietoje ir tuo pačiu būdu kaip M2.
                                 
                              Ši formulė taikoma 60–120 kg sveriančioms skerdenoms.
                     
                  
               2 dalis
            
            ULTRA FOM 300
            
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Ultra FOM 300“.
                     
                  
                        2.
                     
                     
                        Prietaise yra įmontuotas 3,5 MHz ultragarsinis keitiklio įrenginys (U–Systems). Matavimo duomenis į apskaičiuotą raumeningumą paverčia pats prietaisas „Ultra FOM“.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 54,48 + 0,1272 × M1 – 0,3090 × F1 + 0,0828 × M2 – 0,2802 × F2
                        
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    M1
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas ties paskutiniuoju šonkauliu, 7 cm nuo nugaros vidurio linijos statmenai raumeniui,
                                 
                              
                                    M2
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tarp trečio ir ketvirto šonkaulių nuo paskutiniojo šonkaulio, 7 cm nuo nugaros vidurio linijos statmenai raumeniui,
                                 
                              
                                    F1
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tuo pačiu metu, toje pačioje vietoje ir tuo pačiu būdu kaip M1.
                                    
                                 
                              
                                    F2
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tuo pačiu metu, toje pačioje vietoje ir tuo pačiu būdu kaip M2.
                                 
                              Ši formulė taikoma 60–120 kg sveriančioms skerdenoms.
                     
                  
               3 dalis
            
            FULLY AUTOMATIC ULTRASONIC CARCASS GRADING (AUTOFOM)
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „Autofom (Fully automatic ultrasonic carcass grading)“.
                     
                  
                        2.
                     
                     
                        Prietaise įmontuota šešiolika 2 MHz ultragarsinių daviklių (GE Inspection Technologies). Ultragarso duomenis sudaro nugaros lašinių storio ir raumenų storio išmatavimai. Matavimo duomenys į apskaičiuotą raumeningumą paverčiami kompiuteriu.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 62,9442 + (AF1_IP005 × – 0,018154) + (AF1_IP006 × – 0,027186) + (AF1_IP008 × – 0,047431) + (AF1_IP022 × – 0,011910) + (AF1_IP023 × – 0,071926) + (AF1_IP024 × 0,005814) + (AF1_IP034 × 0,029288) + (AF1_IP036 × 0,005096) + (AF1_IP038 × 0,010231) + (AF1_IP039 × 0,012659) + (AF1_IP041 × 0,022470) + (AF1_IP047 × – 0,007939) + (AF1_IP049 × – 0,075061) + (AF1_IP050 × – 0,028977) + (AF1_IP052 × – 0,091722) + (AF1_IP055 × – 0,060411) + (AF1_IP058 × – 0,098989) + (AF1_IP060 × – 0,064891) + (AF1_IP061 × – 0,065688) + (AF1_IP063 × – 0,064035) + (AF1_IP074 × – 0,078333) + (AF1_IP078 × – 0,078486) + (AF1_IP079 × – 0,035330) + (AF1_IP081 × – 0,048421) + (AF1_IP091 × – 0,107559) + (AF1_IP094 × 0,008816) + (AF1_IP096 × 0,000797) + (AF1_IP098 × 0,014608) + (AF1_IP103 × 0,007774) + (AF1_IP104 × 0,008251) + (AF1_IP122 × 0,012957)
                        kur:
                        
                                     
                                 
                                 
                                    Ŷ = apskaičiuotojo skerdenos raumeningumo procentinė vertė,
                                 
                              
                                     
                                 
                                 
                                    AF1_IP005, AF1_IP006, AF1_IP008 … AF1_IP122 yra kintamieji, apskaičiuoti naudojant „Autofom“.
                                 
                              
                  
                        4.
                     
                     
                        Matavimo taškai ir statistinis metodas aprašyti pagal Komisijos reglamento (EB) Nr. 1249/2008 (1) 23 straipsnio 4 dalį Komisijai Lenkijos pateikto protokolo II dalyje.
                        Ši formulė taikoma nuo 60 iki 120 kg sveriančioms skerdenoms.
                     
                  
               4 dalis
            
            IM-03
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „IM-03“.
                     
                  
                        2.
                     
                     
                        Šiame prietaise įmontuotas 7 milimetrų skersmens adatinio tipo optinis zondas (single line scanner SLS01). Zonde yra kontaktinių vaizdo jutiklių (CIS) linija ir žalios šviesos diodų. Veikimo nuotolis – 0–132 mm.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 60,55 + 0,1142 × M2 – 0,6292 × F2
                        
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    M2
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tarp trečio ir ketvirto šonkaulių nuo paskutiniojo šonkaulio, 6 cm nuo nugaros vidurio linijos, lygiagrečiai skerdenos vidurio linijai,
                                 
                              
                                    F2
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tuo pačiu metu, toje pačioje vietoje ir tuo pačiu būdu kaip M2.
                                 
                              Ši formulė taikoma 60–120 kg sveriančioms skerdenoms.
                     
                  
               5 dalis
            
            AUTOFOM III
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „Autofom III“.
                     
                  
                        2.
                     
                     
                        Prietaise turi būti šešiolika 2 MHz ultragarsinių daviklių (Carometec A/S), o veikimo intervalas tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų išmatavimai. Matavimo duomenys į apskaičiuotą raumeningumo procentinę dalį paverčiami naudojant kompiuterį.
                     
                  
                        3.
                     
                     
                        Skerdenų raumeningumas apskaičiuojamas taikant 10 kintamųjų pagal šią formulę:
                        Ŷ = 73,8876 + (AF3_R2P1 × –1,036616) + (AF3_R2P3 × – 0,180173) + (AF3_R2P13 × – 0,144679) + (AF3_R2P15 × – 0,221519) + (AF3_R3P5 × 0,136061) + (AF3_R4P4 × 0,249888) + (AF3_R4P5 × 0,330109) + (AF3_R4P6 × 0,184696) + (AF3_R4P8 × – 0,112875) + (AF3_R4P9 × – 0,113663)
                        kur:
                        
                                     
                                 
                                 
                                    Ŷ = apskaičiuotoji skerdenos raumeningumo procentinė vertė,
                                 
                              
                                     
                                 
                                 
                                    R2P1, R2P3, R2P13 … R4P9 yra kintamieji, apskaičiuoti naudojant „Autofom III“.
                                 
                              
                  
                        4.
                     
                     
                        Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Lenkijos pateikto protokolo II dalyje.
                        Ši formulė taikoma nuo 60 iki 120 kg sveriančioms skerdenoms.
                     
                  
               6 dalis
            
            CSB IMAGE-MEATER (CSB)
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „CSB Image-Meater“.
                     
                  
                        2.
                     
                     
                        Prietaisą „CSB Image-Meater“ sudaro vaizdo kamera, kompiuteris, turintis vaizdo analizės kortelę, ekranas, spausdintuvas, valdymo mechanizmas, spragtuko mechanizmas ir sąsajos. Visi 5 „Image-Meater“ kintamieji matuojami ties vidurine linija kumpio plote (ties raumeniu gluteus medius).
                        Matavimo duomenys į apskaičiuotą raumeningumo procentinę dalį paverčiami naudojant kompiuterį.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 54,0770376148 – (0,4460170496 × MS) + (0,1046346719 × MF) – (0,0575429366 × VaF) + (0,2303135777 × VcF) – (0,1637971133 × VdF)
                        kur:
                        
                                     
                                 
                                 
                                    Ŷ = apskaičiuotoji skerdenos raumeningumo procentinė vertė,
                                 
                              
                                     
                                 
                                 
                                    MS – vidutinis riebalų (su oda) virš raumens gluteus medius storis (mm),
                                 
                              
                                     
                                 
                                 
                                    MF – vidutinis juosmens raumenų ir raumens gluteus medius storis (mm),
                                 
                              
                                     
                                 
                                 
                                    VaF, VcF, VdF – vidutinis raumens virš pasirinktų trijų stuburo juosmens slankstelių galvos kryptimi storis (mm).
                                 
                              
                  
                        4.
                     
                     
                        Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Lenkijos pateikto protokolo II dalyje.
                        Ši formulė taikoma nuo 60 iki 120 kg sveriančioms skerdenoms.
                     
                  
               7 dalis
            
            FAT-O-MEATER II (FOM II)
            
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Fat-O-Meater II“.
                     
                  
                        2.
                     
                     
                        Šis prietaisas – nauja „Fat-O-Meater“ matavimo įrangos versija. „FOM II“ sudaro optinis zondas su peiliu, gylio matavimo įrenginys, kurio matavimo gylis siekia 125 mm, ir duomenų gavimo ir analizės plokštė – Carometec Touch Panel i15 computer (Ingress Protection IP69K).
                        Visi teisiškai svarbūs duomenys gaunami ir analizė atliekama „FOM II“ pistolete. Terminalas yra neatsiejamai integruota „FOM II“ dalis.
                        Matavimo duomenys į apskaičiuotą raumeningumą paverčiami kompiuteriu.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 59,75 + 0,1533 × M2 – 0,6342 × F2
                        
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    M2
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tarp trečio ir ketvirto šonkaulių nuo paskutiniojo šonkaulio, 7 cm nuo nugaros vidurio linijos matuojama statmenai raumeniui,
                                 
                              
                                    F2
                                    
                                 
                                 
                                    =
                                 
                                 
                                    nugaros lašinių storis (su oda) milimetrais, matuojamas tuo pačiu metu, toje pačioje vietoje ir tuo pačiu būdu kaip M2.
                                 
                              Ši formulė taikoma 60–120 kg sveriančioms skerdenoms.
                     
                  
               8 dalis
            
            RANKINIS METODAS (ZP)
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos taikant rankinį metodą (ZP), t. y. kai matuojama liniuote.
                     
                  
                        2.
                     
                     
                        Šis metodas gali būti taikomas naudojantis liniuote, kurios padalos nustatomos remiantis prognozės lygtimi. Jo principas pagrįstas tuo, kad ties skerdenos vidurine linija rankiniu būdu išmatuojamas lašinių storis ir raumenų storis.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        Ŷ = 52,61 – 0,6148 × F + 0,1842 × M
                        kur:
                        
                                    Ŷ
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė,
                                 
                              
                                    F
                                 
                                 
                                    =
                                 
                                 
                                    matomas ploniausias lašinių storis milimetrais ties skerdenos vidurine linija, uždengiantis raumenį glutaeus medius,
                                 
                              
                                    M
                                 
                                 
                                    =
                                 
                                 
                                    matomas juosmens raumenų storis milimetrais ties skerdenos vidurine linija, matuojamas kaip trumpiausia raumens gluteus medius priekinio (galvos kryptimi) galo ir stuburo kanalo viršutinio (ties nugara) krašto jungties vieta.
                                 
                              Ši formulė taikoma 60–120 kg sveriančioms skerdenoms.
                     
                  
      
      
         (1)  OL L 337, 2008 12 16, p. 3.“